***סיפור תופעות הלוואי***

מנחה: "גבירותיי ורבותיי קבלו במחיאות כפיים סוערות את ארבעת המופלאות, ארבעת הבלתי מנוצחות. כל אחת מהן היא אחת ויחידה, כל אחת מהן באה ומפתיעה! קבלו את...השילשול! ההקאה! הסחרחורת! ואחרונה חביבה ששבה אלינו בפתאומיות...התקפת הלב! הן איתנו והן כאן כדי להשאר. את מי אנחנו הכי אוהבות? מיד נגלה... מחיאות כפיים בבקשה!!!

שלשול:

כשאני מגיעה אני מגיעה בבום

בלי הכנות בלי כלום

אני ישר ולעניין

באה ומיד עושה בלאגן

כמו רוח סערה אני מתפתלת

עד שכבר אי אפשר ואני זורמת

בזכותי תרדי במשקל

יכאב לך, תסבלי.. אבל!

תתרוקני כמו שצריך בחיים

תרגישי חדשה מבחוץ ומבפנים

מנחה: "תודה רבה לשלשול! אין כמוך. ועכשיו נעבור אל המהפנטת שלנו...הסחרחורת!!"

סחרחורת:

הי מתוקה, איתי אין רגע דל

הלמטה למעלה המתחת מעל

הכל יסתובב לך כאילו את במועדון

מה שיעזור להפטר ממני זה רק לישון

להיות כל הזמן במצב שכיבה

אפס מטלות בבית, רק מנוחה

בזכותי תוכלי לשכב 24 שעות

במיטה עם עצמך ולראות סדרות

אני שם בשבילך אז אל תקומי

מישהו אחר יעשה ואת- תנומי

מנחה: "וזאת היתה הסחרחורת שלנו. חמודה לא? ועכשיו אני רוצה להציג בפניכן את ההקאה שלנו!! **כשהיא** באה היא משאירה אותנו פעורי פה."

הקאה:

אוי כמה שאני עושה רע

מציקה, מתעמקת, ממש מרגיזה

בלתי נסבלת על אף בריה

והאמת שבצדק, אני די מבחילה

אבל מה שטוב בי עוד רגע תראי

מהרגע שבאתי את רק תשמחי

איך תברכי אותי שהגעתי

שבאתי מהבפנים אל החוץ ויצאתי

נותנת לך דרור וקלילות פתאומית

כמה חיכית לי, עכשיו את חופשית

מנחה: "הידד להקאה!! ועכשיו לאחרונה החביבה שלנו...גברת התקפת הלב. כמה שאנחנו אוהבים אותה..."

התקפת לב:

כשאני מגיעה כולם יודעים

הכל נעצר, הזמן, המחוגים

אני חדה וחזקה ממש כמו החיים

משאירה אתכם המומים, מסכנים

אבל אחרי שאני הולכת הכל מתהפך

כל מה שהכרתם, הכל הולך

אתם רואים הכל בצורה חדשה

כאילו הכל קרה זה עתה

מעריכים כל רגע, כל דקה

כי אני מפתיעה, אני עושה כזה..אההה

מנחה: "מחיאות כפיים סוערות להתקפת הלב שלנו!!!!

"במי נבחר? מי הכי טובה?

מי חובה בתוכה הבטחה?

והאם היא תגור כאן או רק תבקר?

האם היא פה לתמיד תישאר?

מעניין, מרתק, כאלה הם החיים

בכל רגע אותנו מקסימים, מפתיעים

ואולי יביאו איתן עוד חברות?

הבחילה, הצמרמורת גם הן תופעות

ואולי יפתיע איזה גבר מבלי שנשים לב

מר נדודי שינה יבוא ויגביר את הכאב!!!!!